Wulkołopješkata wjerba

Wulkołopješkata wjerba (Salix appendiculata) je rostlina ze swójby wjerbowych rostlinow (Salicaceae).

 Wopis 
Wulkołopješkata wjerba je w lěću zeleny wulki kerk abo małki štom, kotryž docpěwa wysokosć wot 2 hač do 6 m. Jeje róst je šěroki. Skora je šěra a hładka. Jeje drjewo je hładke a nima pruskele.

 Łopjena 
Łopjena su wopak jejkojte, hładkokromne abo hrubje zubate a docpěwaja dołhosć wot 5 hač do 18 cm a šěrokosć wot hač do 5 cm. Často kroma je žołmata. Wone su na hornim boku nahe, ale na delnim boku su rozpjeršene kosmate. Pódlanske łopješka su wutrobojte hač jěrchenkojte.

 Kćenja 
Kćěje wot apryla hač do meje. Kćenja su dwudomnje rozdźělene a so bjezposrědnje před abo z łopjenami jewja. Micki su sedźace a docpěwaja dołhosć wot něhdźe 3 cm.

Kćenja so wot pčołkow a druhich, wopróšowacych překasanc wopytaja.

 Symjenja 
Symjenja njesu włosy a tohodla so móžeja wot wětra jara daloko rozšěrjuja.

 Stejnišćo 
Rosće w kerčinach z wysokich trajnych zelow, w alpinskich lěsach a na lawinowych smuhach. Ma radšo włóžne, čumpate hač kamjentne, zwjetša wapnite pódy na chódnych, powětrowłóžnych stejnišćach.

 Rozšěrjenje 
Rostlina je w Alpach, w Alpskim předkraju, w Jura, w balkanskich horinach rozšěrjena, při čimž we wysokosćach wot hač do 2100 m wustupuje. Ale tež je reliktowe jewjenje w Čornym lěsu a w Šumawje. 

 Hybridy 
Wulkołopješkata wjerba často bastarduje z druhimi wjerbami, předewšěm z wšědnej wjerbu (Salix caprea).

 Nóžki 

 Žórła 
 Bruno P. Kremer: Steinbachs Naturführer Bäume & Sträucher, ISBN 978-3-8001-5934-5, strona 224 

 Eksterne wotkazy 

Kategorija:Wjerbowe rostliny